
14 mai 2007
R A P O R T

asupra proiectului de Lege pentru aprobarea Ordonanţei de urgenţă a Guvernului nr. 136/2006 pentru completarea Legii nr. 263/2006 privind aprobarea Ordonanţei de urgenţă a Guvernului nr. 209/2005 pentru modificarea şi completarea unor acte normative din domeniul proprietăţii
1. În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată în fond, în procedură de urgenţă, în vederea examinării şi întocmirii raportului, cu proiectul de Lege pentru aprobarea Ordonanţei de urgenţă a Guvernului nr. 136/2006 pentru completarea Legii nr. 263/2006 privind aprobarea Ordonanţei de urgenţă a Guvernului nr. 209/2005 pentru modificarea şi completarea unor acte normative din domeniul proprietăţii, trimis cu adresa nr. 195 din 2 aprilie 2007.

La întocmirea prezentului raport Comisia a avut în vedere avizele:

· Consiliului Legislativ (nr.1790/22.12.2006 - favorabil)

· Comisiei juridice, de disciplină şi imunităţi (nr.31/361/18.04.2007-favorabil)
· Comisiei pentru administraţie publică, amenajarea teritoriului şi echilibru ecologic (nr.26/1537/11.04.2007 - favorabil)
· Comisiei pentru apărare, ordine publică şi siguranţă naţională (nr. - negativ/favorabil)
Proiectul de lege are ca obiect de reglementare aprobarea Ordonanţei de urgenţă a Guvernului nr. 136/2006 pentru completarea Legii nr. 263/2006 privind aprobarea Ordonanţei de urgenţă a Guvernului nr. 209/2005 pentru modificarea şi completarea unor acte normative din domeniul proprietăţii.

Comisia propune Plenului Camerei Deputaţilor aprobarea proiectului de lege în vederea asigurării cadrului legal prin care sa se elimine inechităţile create prin neacordarea unor drepturi de natură salarială persoanelor care ocupă funcii de demnitate publică alese sau numite din administraţia publică locală şi centrală, implicate în mod direct în organizarea executării actelor normative din domeniul restituirii proprietăţilor.
2. Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

3. La dezbaterea proiectului a participat, în conformitate cu prevederile art.55 din Regulamentul Camerei Deputaţilor, republicat, în calitate de invitat domnul Mihai Priboi, consilier în cadrul Autorităţii Naţionale pentru Restituirea Proprietăţilor.
4. La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu 6 voturi pentru şi 4 abţineri.

5. Proiectul de lege se consideră adoptat de Senat în forma iniţială, în condiţiile articolului 75 alineatul (2) teza a III-a din Constituţia României, republicată.
6. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

În urma dezbaterii în şedinţa din 8 mai 2007, Comisia propune admiterea fără modificări a proiectului de lege.

